open-index/open-wikipedia-markdown huggingface dataset:
נחל משמר העמק

**נחל משמר העמק** הוא נחל עונתי ברמות מנשה, מהיובלים של נחל קישון.

## גאוגרפיה
תחילתו של הנחל כשלושה קילומטרים מצפון-מזרח לקיבוץ עין השופט, והוא זורם צפונה לעבר עמק יזרעאל, שם הוא נשפך לאפיק נחל קישון, כארבעה קילומטרים מצפון לקיבוץ משמר העמק.

## שמות הנחל
בערבית נקרא הנחל ואדי אבו שושה ("בעל הבלורית"), על שמו של שיח' אבו שושה, אשר קבור בשולי תל שוש — תל קדום הממוקם בפתח הנחל. סמוך לתל נמצא עץ אלון גדול, לצד מערות קבורה ובתי בד עתיקים. דרך האזור עוברת דרך אזורית מספר 6953, בין משמר העמק לעין השופט.

## מקורות מים
במעלה הנחל נובע עין שולמית (נ"צ 1617.2219), המכונה בערבית עין א-שג'רה אלפוקא ("מעיין העץ העליון"). המעיין שוכן בפינה מיוערת ומוצלת, מוקף עצי אקליפטוס, אלון מצוי, צפצפה, חרוב ותאנה, וכן צמחי מים כגון פטל וקנה. מי המעיין נשאבים ומשמשים את קיבוץ משמר העמק.

## טבע ונוף
הגבעות הסובבות את הנחל מיוערות חלקית במסגרת יער משמר העמק, שחלקו ניטע כבר בשנות ה-20 של המאה ה-20. בשנות ה־40 שימש אזור היער כמקום אימונים עבור לוחמי ההגנה והפלמ"ח שפעלו בקיבוץ משמר העמק ובסביבתו, לרבות הכפר הנטוש ג'עארה.

## לקריאה נוספת
* סלמאן אבו רוכן ויעקב שורר (עורכים), **מדריך ישראל החדש: אנציקלופדיה, מסלולי טיול – כרך 5: הכרמל וחופו ורמות מנשה**, ירושלים: כתר הוצאה לאור, ידיעות אחרונות, משרד הביטחון – ההוצאה לאור, 2001, עמ' 161

## הערות שוליים

קטגוריה:רמות מנשה
קטגוריה:נחל קישון
קטגוריה:עמק יזרעאל
פוסט-הארדקור

**פוסט-הארדקור** (באנגלית: **Post-hardcore**) הוא תת-ז'אנר מוזיקלי של הארדקור פאנק, פאנק רוק (Punk rock), פוסט-פאנק (Punk) ונויז רוק. הז'אנר החל להופיע בשנות ה-1980 עם הופעתן של הלהקות Hüsker Dü ומינוטמן , והתפתח עד לסוף המאה ה-20 ותחילת המאה ה-21, עם הופעתן של הלהקות פוגאזי , ביג בלאק , Jawbox , קוויקסאנד  ו-Shellac .

מאז הופעתן של הלהקות סלינט , Unwound  ו-The Dismemberment Plan , הז'אנר משלב גם מוזיקת קרוסאובר ומוזיקה אינסטרומנטלית צפופה, מורכבת ואווירתית. הז'אנר זכה לפופולריות מיינסטרים רחבה בתחילת ואמצע העשור הראשון של המאה ה-21.

## אפיון
הז'אנר מאופיין בדרך כלל במקצב מהיר מאוד, עוצמת קול חזקה ורמות בס כבדות, תחת הגישה עשה זאת בעצמך. האתר AllMusic קובע כי: "הלהקות החדשות יותר, תחת הפוסט-הארדקור, מצאו דרכים מורכבים ודינמיים לפוצץ קיטור, שבדרך כלל יצאו מתחום ההארדקור הקפדני של 'חוקים מהירים וקולניים'. כמו כן, רבים מהסולנים של להקות אלו יכול בסבירות גבוהה לשיר את שיריהם בקול לחש באותה מידה של פוסט-מוזיקלי מטורף". כמו כן נטען כי להקות מהז'אנר מצאו דרכים יצירתיות לבנות ולשחרר מתח במקום "לאוורר את הכביסה המלוכלכת שלהם ברעשי פרצים קצרים, חדים ותזזיתיים". ג'ף טריך מ-*Treblezine* טען כי: "במקום להיצמד לאילוצים הנוקשים של ההארדקור, אמנים אלו ביצעו מעבר לאקורדי הכוח וקולות כנופיות, תוך שילוב שקעים יצירתיים יותר לאנרגיית הפאנק רוק".

הפוסט-פאנק (Punk) הבריטי של סוף שנות ה-1970 ותחילת שנות ה-1980 נתפס כאחד מהז'אנרים שהשפיעו על הפוסט-הארדקור. ככל שהז'אנר התפתח, מוזיקאי הז'אנר הוסיפו אלמנטים מז'אנרים אחרים, בין היתר מוזיקת נשמה, מוזיקת דאב, פאנק ודאנס-פאנק, וכן לפתח את הסאונד של הז'אנר. במהלך תחילת העשור הראשון של המאה ה-21, מוזיקאי הז'אנר מהמיינסטריים שהיו יותר "מלודיים" הוסיפו אלמנטים מהז'אנר הארדקור מלודי , ביטדאון הארדקור , אינדי רוק, סקרימו ואימו.

## קישורים חיצוניים

## הערות שוליים

קטגוריה:שנות ה-1980 במוזיקה
ארווה

קטגוריה:שמות פרטיים צרפתיים
קטגוריה:שמות משפחה צרפתיים
חרבית

**חַרְבִּית** (שם מדעי: *Ceriagrion*) היא סוג של שפריריות ממשפחת הרמחיתיים.

החרביות הן שפריריות בגודל קטן עד בינוני, בדרך כלל בעלות צבעים עזים. הן נפוצות ברחבי העולם הישן, אפריקה, אסיה ואוסטרליה.

בישראל נציגה אחת מהסוג, חרבית סמוקה.
ממוזער|''Ceriagrion cerinorubellum'' בהזדווגות

## מינים
הסוג כולל את המינים הבאים:

## קישורים חיצוניים

## הערות שוליים

קטגוריה:בעלי חיים שתוארו ב-1876
קטגוריה:שפריריות
קטגוריה:טקסונים שתוארו בידי אדמון דה סליס לונשאן
חי איתן כהן ינרוג'ק

**חי איתן כהן ינרוג'ק** (נולד ב-6 בפברואר 1984) הוא חוקר ישראלי המתמחה בטורקיה המודרנית, יחסי טורקיה–ישראל, ספרי לימוד טורקיים ומערכת החינוך הטורקית, יהודים וכורדים בטורקיה, והיסטוריה של האימפריה העות'מאנית והמזרח התיכון. הוא משמש כחוקר במרכז משה דיין לחקר המזרח התיכון ואפריקה באוניברסיטת תל אביב, במכון ירושלים לאסטרטגיה ולביטחון (JISS), ובמרכז לאסטרטגיה רבתי לישראל (ICGS).

## ביוגרפיה
חי איתן כהן ינרוג'ק נולד בטורקיה למשפחה יהודית שהגיעה לטורקיה בעקבות גירוש ספרד. הוא גדל באיסטנבול ולמד בית הספר היהודי, היה פעיל בקהילה בתנועת הנוער, ועלה לארץ בשנת 2006 מטעמי ציונות.

## קריירה אקדמית ומחקרית
את לימודיו האקדמיים החל באוניברסיטת ידיטפה באיסטנבול, שם סיים בהצטיינות תואר ראשון ביחסים בין-לאומיים ומדע המדינה. בשנת 2006 עלה לישראל והמשיך את לימודיו באוניברסיטת תל אביב, שם השלים תואר שני בתוכנית ללימודי ביטחון בשנת 2009, אף הוא בהצטיינות. בשנת 2015 קיבל את מלגת פרס דן דוד.

ב-2017 סיים את לימודי הדוקטורט בבית הספר להיסטוריה ע"ש צבי יעבץ באוניברסיטת תל אביב. נושא עבודת הדוקטורט שלו היה "אינדוקטרינציה וסוציאליזציה של אתאטורקיזם במערכת החינוך ובספרי לימוד טורקיים בשנים 1980–2002", בהנחיית פרופ' עפרה בנג'ו.

מאז 2010 משמש כהן ינרוג'ק כחוקר במרכז משה דיין לחקר המזרח התיכון ואפריקה באוניברסיטת תל אביב. בשנת 2018 הצטרף כחוקר למכון ירושלים לאסטרטגיה ולביטחון (JISS), וב-2024 החל לשמש גם כחוקר במרכז לאסטרטגיה רבתי לישראל (ICGS). בנוסף, הוא עורך את הירחון "Turkeyscope: Insights on Turkish Affairs" העוסק בניתוח ענייני טורקיה.

במקביל לעבודתו המחקרית, כהן ינרוג'ק לימד ומלמד קורסים במוסדות אקדמיים שונים בישראל, בין היתר באוניברסיטת תל אביב, באוניברסיטה העברית, באוניברסיטת בן-גוריון, באוניברסיטת אריאל. ובמרכז האקדמי שלם.

כהן ינרוג'ק דובר טורקית כשפת אם, ונוסף על עברית ואנגלית בעל ידיעות בטורקית עות'מאנית מהמאה ה-19, ערבית, יוונית, וקאראמאנלידיקה – טורקית עות'מאנית הנכתבת באלפבית יווני.

לעיתים הוא מצטרף לצוות הערביסטים והוא מפרשן את המתרחש בטורקיה.

## פרסומים
בשנת 2022 פרסם כהן ינרוג'ק את ספרו "The Evolution of the Turkish School Textbooks from Ataturk to Erdogan", שיצא לאור בהוצאת Lexington Books בלונדון. בנוסף לספרו, הוא מפרסם מאמרים וניתוחים בנושאים הקשורים לטורקיה המודרנית, ספרי לימוד טורקיים, הפוליטיקה הטורקית בת זמננו, והקהילות הכורדיות והיהודיות בטורקיה.

כהן ינרוג'ק נחשב לאחד המומחים הבולטים בישראל בתחום חקר טורקיה. הוא מספק ניתוחים מעמיקים על הפוליטיקה הטורקית והשלכותיה האזוריות והבינלאומיות, מתארח בפודקסטים ומופיע בתקשורת הישראלית והבינלאומית כפרשן לענייני טורקיה והמזרח התיכון.

## קישורים חיצוניים

## הערות שוליים

קטגוריה:ישראלים ילידי טורקיה
קטגוריה:עולים בשנות ה-2000
קטגוריה:מזרחנים ישראלים
קטגוריה:בעלי תואר דוקטור מאוניברסיטת תל אביב
קטגוריה:סגל אוניברסיטת תל אביב: היסטוריה של המזרח התיכון ואפריקה
קטגוריה:הערביסטים (תוכנית טלוויזיה)
קטגוריה:ישראלים שנולדו ב-1984
הנה באו הימים

"**הנה באו הימים**" הוא סינגל שהוקלט על ידי הזמרת הישראלית יובל דיין. הוא יצא לאור ב-18 במרץ 2025 דרך חברת התקליטים הליקון ארומה מיוזיק כסינגל שלא מתוך אלבום אולפן.

## רקע
"הנה באו הימים" נכתב והולחן על ידי דיין, דיקלה ופטריק סבג, שגם הפיק אותו מוזיקלית. השיר עוסק במסע אישי של חיפוש, קבלה והתמודדות עם כאב ופערים פנימיים. הדוברת מתארת מסע של ניסיון להתאים את עצמה לעולם, חוויות של כאב ובדידות, ולבסוף – השלמה עם מה שאי אפשר לשנות. המוטיבים המרכזיים בשיר הם ההקשבה, ההתמסרות לטבע (הרוח, הגשם) והאמונה שהזמן יביא אתו ריפוי. הביטוי "הכול פועם נכון" מסמל הבנה שהחיים זורמים בקצב שלהם.

## הצלחה מסחרית וביקורות
מבקר המוזיקה הישראלי יוסי חרסונסקי העניק לשיר שלושה וחצי כוכבי זהב מתוך חמישה וכתב: .

"הנה באו הימים" הפך ללהיט בישראל, והושמע פעמים רבות בתחנות הרדיו. הוא הגיע בשיאו למקום החמישי במצעד של "מדיה פורסט ישראל", המבוסס על נתוני איירפליי שבועיים במדינה.

## מיקומי שיא

## הערות שוליים

קטגוריה:שירי יובל דיין
קטגוריה:שירים בעברית
קטגוריה:שירים שנכתבו על ידי דיקלה
קטגוריה:שירים שנכתבו על ידי יובל דיין
קטגוריה:שירים שהולחנו על ידי דיקלה
קטגוריה:סינגלים בהוצאת הליקון ארומה מיוזיק
מוראו (מחוז)

**מוראו** (בגרמנית: **Murau**) הוא מחוז בדרום-מערב מדינת שטיריה שבאוסטריה.

במחוז 14 ערים ועיירות:

## קישורים חיצוניים

קטגוריה:שטיריה: מחוזות
סבתא בישלה דייסה

**סבתא בישלה דייסה - 100 שירי משחק ראשונים** הן 2 קלטות ילדים שהופקו על ידי "קלסיקלטת", "ים הפקות" ו"רוני הפקות" ויצאו בשנת 1995. מקור השיר עממי אוקראיני.

## הפקה ושידור
ניסיון ההפקה הראשון ל"סבתא בישלה דייסה" היה בקלטת הילדים "100 שירי משחק ראשונים" שהופקה על ידי אולפני הבירה ירושלים, אך נגנזה מסיבה משפטית לגבי שיר אחד שנכתב במקור על ידי אריאלה סביר, שלא חיבבה את הביצוע בגרסה זו. אריאלה תבעה את חברת ההפקה על שימוש ללא אישור בשיר והקלטת המקורית נשארה אצל במאית הסרט עד היום.

בנוסף לקלטת יצא גם ספר באותו השם.

## עלילת בסיס הקלטות
הקלטת ערוכה בכמה פרקים (3 פרקים בקלטת הראשונה ו-4 פרקים בקלטת השנייה) וכל פרק מוקדש לסבתא סטריאוטיפית אחרת שאליה באים הנכדים לבקר.

**הפרקים בקלטת הראשונה:**
# סבתא מלה, האופה
# סבתא בילי, בבריכה
# סבא אלברט, רב חובל

**הפרקים בקלטת השנייה:**
# סבתא שלומית, ירושלמית
# סבתא מאירה, קיבוצניקית
# סבתא חווה, חיילת בצבא
# סבתא מיני מרוד, אמנית

בקלטת הראשונה יצא גם פרק של סבתא דתיה, דוסית אבל חלק זה ניגנז., לעומת זאת השירים "כשסבתא רוקדת" (כשהרבי מזמר), "לסבתא של אפריים" (ברווזיים), "זרת, קמיצה, אמה", "באמת אני כועס" ו"סבתא'לה היקרה" הנמצאים בפרק זה מופעים בדיסק השמע של הקלטת הראשונה.

## הדמויות והשחקנים
* ליא קניג - סבתות שונות
* אילן ליבוביץ - נכדים שונים
* משה בן-בסט - נכדים שונים
* עינת ארליך - נכדות שונות
* אלינור אהרון - נכדות שונות
* אלברט כהן - סבא אלברט
* מירון מינסטר - מקרוני
* רחל שיין ארגמן - יוני אצביוני (קול)
* יערה ארגמן - ילדה

## השירים בקלטת
שירי הקלטות שודרו בערוצים: "הופ!", "בייבי", "לולי" ו"הופ! ילדות ישראלית".

שירי הקלטות משודרים ב"שירי ילדותי" והקלטות המלאות ב"ילדותי".

### חלק א'
#### סבתא מלה
# אני שמי רמי
# מסטיק מיץ פטל אדום
# אברהם אל תלך לשם
# אני רעב עב עב
# חנה'לה אופה קטנה
# הביטי הביטי אלי
# 1, 2, 3, 4, סבתא לי אפתה עוגה
# מי קופץ ומתגלגל
# בשיער בוחשים
# אף שלי אף שלך
# פלח קלח מתושלח
# שים בננה על הראש
# 1, 2, 3, זנב איננו ראש

#### סבתא בילי
# עשר אצבעות לי יש
# שלושה דגים
# ידיים למעלה לצדדים
# מיד אל יד כדור נחמד
# אור השמש
# קוליני קוליניה
# כדור פורח מתנפח
# אצבע לאצבע
# קוקיה הודיעה השעה קוקו
# הקוקית (אצא לי אל היער)
# ליצוני ואצבעוני
# אן דן דינו
# במכונית האדומה
# אוטו אוטו

#### סבא אלברט
# שיר ההפלגה
# שימי ידך
# בום בום
# הוקי פוקי
# שיירה של נמלים
# שיעור בחשבון
# אני מנגן
# סבא יהושוע וסבתא בת שבע

### חלק ב'
#### סבתא שלומית
# איזה יום שמח
# יש לי אצבע קטנטנה
# איפה היד (הופיע בקלטת הווידאו בלבד)
# חמש בנות יש לי כאן
# לשבת ולעמוד (הופיע בקלטת הווידאו בלבד)
# בוא אלי פרפר נחמד
# אני רעב עב עב
# הימים חולפים
# אבא בא סבא בא

#### סבתא מאירה
# איך קרה דבר
# חמש אצבעות הלכו לטייל
# הסירים על הקיר
# הברווזה עליזה
# חמישה תפוחים
# בא האביב
# בואי נא לרקוד איתי
# נמחא כפיים אחת ושתיים (הופיע בקלטת הווידאו בלבד)

#### סבתא חווה
# איפה האגודל
# אוכל קדימה אוכל
# לבובה שתי ידיים
# האגרוף סגור חזק
# אגודל המפקד
# שתי ידיים שתי רגליים
# ידיים למעלה על הראש
# שתה חלב תהיה רחב
# יש לי גלידה
# לפעמים אני עצוב

#### סבתא מיני מרוד
# יש לי שתי ידיים
# הנה באה הדוגרת
# מאחורי ההר
# ברי ברה
# מחא כפיים
# כולכם מחאו איתי כף
# על הקיר טיפס לו עכביש קטן
# פתי מאמין לכל דבר
# בידיים נצפצף (ריקוד הציפורים)
# האנקור

## קישורים חיצוניים

* 
* 

## הערות שוליים

קטגוריה:קלטות ילדים ישראליות
קטגוריה:יצירות משנת 1995
קטגוריה:קלסיקלטת: קלטות
פרס פרינץ

**פרס מייקל ל. פרינץ** (באנגלית: **Michael L. Printz Award**) הוא פרס ספרותי של איגוד הספריות האמריקאי המוענק מדי שנה ל"ספר הנוער הטוב ביותר לפי הכשרון הספרותי שלו". הפרס ממומן על ידי המגזין Booklist ונקרא על שם מייקל ל. פרינץ, ספרן בבית ספר בטופיקה, קנזס.

## היסטוריה
פרס פרינץ נוסד בשנת 2000 עבור ספרי נוער שפורסמו בשנת 1999. הפרס נוצר כדי לתת במה ליצירות הספרותיות הטובות ביותר שנכתבו עבור נוער באותה שנה.

מייקל ל. פרינץ היה ספרן בבית הספר התיכון טופיקה ווסט שבקנזס, עד שפרש בשנת 1994. הוא גם היה חבר פעיל באגודה לשירותי ספריות לצעירים, כיהן בוועדת הספרים הטובים ביותר לנוער ובוועדת פרס מרגרט א. אדוארדס. הוא הקדיש את חייו כדי להבטיח שלתלמידיו תהיה גישה לספרות טובה. לשם כך הוא עודד סופרים לכתוב יצירות המיועדות לקהל צעיר. בנוסף, הוא יצר תוכנית כתיבה בתיכון כדי לקדם כישרונות חדשים ולעודד את תלמידיו. פרינץ מת בשנת 1996 בגיל 59.

## קריטריונים ונהלים
מקור: "מדיניות ונוהלי פרס מייקל ל. פרינץ".

ועדת הבחירה כוללת תשעה מחברי האגודה שמונו על ידי הנשיא הנבחר לתקופת כהונה של שנה. הם בוחרים זוכה אחד ועד ארבעה ספרים נוספים לסגנים.

למטרות פרס זה, המונח "נוער" מתייחס לקוראים מגיל 12 עד 18. פרס מייקל ל. פרינץ ממומן על ידי Booklist, מגזין של איגוד הספריות האמריקאי (ALA).
* ספרי עיון, סיפורת, שירה ואנתולוגיות זכאים כולם לקבל את פרס פרינץ.
* ספרים חייבים להתפרסם בין ה-1 בינואר ל-31 בדצמבר של השנה שקדמה להכרזה על הפרס.
* הספרים חייבים להיות מוגדרים כ"ספרי נוער" על ידי המוציא לאור שלהם או להתפרסם עבור טווח הגילאים שהאגודה מגדירה כ"נוער": כלומר, 12 עד 18. ספרים למבוגרים אינם רשאים לקבל את הפרס.
* ספרים שנכתבו על ידי יותר ממחבר אחד או עברו עריכה משותפת זכאים לפרס.
* הפרס עשוי להינתן לאחר מותו של הסופר או הסופרת.
* ספרים שפורסמו בעבר במדינה אחרת זכאים (בהנחה שמהדורה אמריקאית יצאה לאור במהלך תקופת הזכאות).

## זוכים
פרס פרינץ מוענק עבור ספר אחד בשנה ללא יוצא מן הכלל. רק איי. אס. קינג קיבלה את הפרס פעמיים, פעם אחת עבור ספרה "Dig" בשנת 2020 ופעם שנייה כעורכת וכתורמת לאנתולוגיה "The Collectors: Stories" בשנת 2024.

## קישורים חיצוניים
* 
* ALA Youth Media Awards

## הערות שוליים

פרינץ
רומחית

**רָמְחִית** (שם מדעי: *Coenagrion*) היא סוג של שפריריות ממשפחת הרומחיתיים. השפריריות בסוג לרוב דקרנים בגודל בינוני ובעלות צבעים עזים.

בישראל שתי נציגות מהסוג: רומחית חיננית ורומחית סורית.

## מינים
ממוזער|תקריב ראש של ''Coenagrion mercuriale'' זכר
הסוג *Coenagrion* כולל את המינים הבאים:

## ביולוגיה
### סתגלנות תרמית
המסוגלות של בנות הסוג לגמישות פנוטיפית לטמפרטורת הסביבה חשובה בתחום התפוצה של המינים. סתגלנות תרמית זו תקבע גם חלק גדול מהתגובות של מינים אלה לשינויי אקלים. מחקר מ-2012 מצא רמה גבוהה של סתגלנות תרמית באוכלוסיות קו רוחב גבוה של רמחיות. נמצאה גמישות דומה אפילו עבור מינים חופפים שונים באותם מקומות, ולמרות מזג האוויר המשתנה מאוד בקווי רוחב כאלה.

## קישורים חיצוניים

## הערות שוליים

קטגוריה:שפריריות
קטגוריה:בעלי חיים שתוארו ב-1890
ג'ים פיו

**ג'ים פיו** (באנגלית: **Jim Pugh**; נולד ב-5 בפברואר 1964) הוא טניסאי עבר ומאמן טניס אמריקאי. פיו זכה שמונה פעמים בטורנירי גראנד סלאם בזוגות גברים (3 פעמים) וזוגות מעורכים (5 פעמים).

## ביוגרפיה
ג'ים פיו נולד בעיר ברבנק שבקליפורניה בשנת 1964. 

בהיותו סטודנט באוניברסיטת קליפורניה בלוס אנג'לס פיו זכה בתחרויות לסטודנטים. בשנת 1985 הוא החל לשחק טניס כספורטאי מקצועי.

בשנת 1988 פיו החל לשחק לצד ריק ליץ'. הם ניצחו באליפות אוסטרליה הפתוחה 1988 ובאליפות אוסטרליה הפתוחה 1989. כמו כן הם ניצחו באליפות וימבלדון 1990. בנוסף לכך הם הפסידו ב-3 משחקי גמר בתחרויות גראנד סלאם. 

בנוסף לתחרויות זוגות ג'ים פיו זכה להצלחות בתחרויות זוגות מעורבים. הוא ניצח באליפות אוסטרליה הפתוחה 1988, אליפות ארצות הברית הפתוחה 1988.אליפות אוסטרליה הפתוחה 1989 ואליפות וימבלדון 1989 (עם יאנה נובוטנה). בשנת 1990 הוא התחיל לשחק עם נטליה זברבה והם ניצחו באליפות ארצות הברית הפתוחה 1990. הם הגיעו למשחקי הגמר של אליפות ארצות הברית הפתוחה 1990 ואליפות וימבלדון 1991 אך הפסידו.

אחרי 1991 יכולות של פיו ירדו אך הוא המשיך לשחק. עונת 1995 הייתה העונה האחרונה בה הוא השתתף במשך כול העונה.

במהלך הקריירה הוא זכה בגביע דייוויס כחבר נבחרת גביע דייוויס של ארצות הברית.

אחרי פרישה פיו היה מאמן טניס.

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:טניסאים אמריקאים
קטגוריה:טניסאים זוכי אליפות אוסטרליה הפתוחה
קטגוריה:טניסאים זוכי אליפות ארצות הברית הפתוחה בטניס
קטגוריה:טניסאים זוכי אליפות וימבלדון
קטגוריה:קליפורניה: ספורטאים
קטגוריה:אמריקאים שנולדו ב-1964
ראג עלה האדר

250px|ממוזער|שמאל|כריכת המהדורה הראשונה של "ראג עלה האדר"
ממוזער|ביצוע של "ראג עלה האדר"|300px
**ראג עלה האדר** (באנגלית: **Maple Leaf Rag**) היא יצירה מוזיקלית קצרה לפסנתר, שהולחנה בידי סקוט ג'ופלין ופורסמה לראשונה ב-1899. היצירה נכתבה בסגנון רגטיים, והפכה ברבות השנים לאחת היצירות המוכרות שחוברו בסגנון זה. היצירה נחשבת קשה לביצוע, ודורשת קואורדינציה מיטבית בשתי הידיים תוך נגינה מהירה. היצירה חוברה ברובה בסולם לה במול מז'ור.

## קישורים חיצוניים

## הערות שוליים

קטגוריה:סולו פסנתר
חכמת שלמה (ספר על התלמוד)

**חכמת שלמה** הוא ספר פרשני על התלמוד בבלי שנכתב על ידי שלמה לוריא (רש"ל). בחיבור מובאות פרשנויות קצרות על התלמוד, והוא הודפס ברוב דפוסי התלמוד הבבלי.

## הספר
בספר "חכמת שלמה" מצויים תיקוני גרסאות לתלמוד הבבלי לאור עיוניו בו. הספר מחולק לשני חלקים: **הגהות המהרש"ל** שבו מובאות שינויי הגראסות בגמרא מן הנוסח שהיה מקובל עד אז, ו**חידושי המהרש"ל** שהו מובאת פרשנותו של לוריא על התלמוד.

## הדפסה
הספר נדפס לראשונה בשנת 1581 או 1587, ומאז מהדורת אמשטרדם תקט"ו הוא נדפס בכל מהדורות התלמוד הבבלי שבדפוס. במהדורתו המקורית כלל הספר הגהות רבות מאלו שבדפוסי התלמוד, ואולם לאחר שתוקן חלק מטקסט התלמוד לפי הגהותיו, הושמטו אותן הגהות מהספר שנדפס בסוף כל מסכת ולכן הספר שלפנינו מצומק יחסית לגרסת המקור. לעיתים נגרמו שגיאות בשל העתקה לקויה של גרסאותיו, או תיקון טעויות בשורה אחרת מזו שאליה התכוון רש"ל.

ברוב המהדורות הודפס הספר מתחת לפירוש המהרש"א.

היינריך גרץ מכנה את רש"ל לאור חידושיו ופלפוליו בספר, , ואולם לדעת אייזיק הירש וייס, הגדרה זו חוטאת לאמת, כי בניגוד לשיטתו העיונית של רבנו תם שהשתדל להעמיד את גרסאות הגמרא שלפניו וליישבן, ברר רש"ל בין הגרסאות וקבע את נוסח הגמרא לפי עיונו.

## השפעה
הרבה משינויי הנוסחאות בספר השתרשו בדפוסי התלמוד המאוחרים. שמואל אליעזר הלוי איידלס (רש"א) בחיבורו "חידושי מהרש"א" חלק עליו פעמים רבות, והם נדפסו זה לצד זה במהדורות התלמוד.

## קישורים חיצוניים
*
*

## לקריאה נוספת

יצחק רון, (דיסרטציה) בקורת נוסח התלמוד הבבלי של ר' שלמה לוריא (מהרש"ל), אאוניברסיטת בר-אילן, תשמ"ט

## הערות שוליים

קטגוריה:פירושי התלמוד
קטגוריה:ספרי המאה ה-16
גן לאומי תל חברון

**גן לאומי תל חברון** הוא גן לאומי מוכרז השוכן בתל בפסגת חברון שגובהו 936 מטר מעל גובה פני הים, ומזוהה כחברון המקראית. באתר נמצאו שרידים של מצודה ומגורים מהתקופה הכנענית מתקופת בית המקדש הראשון ומתקופת בית המקדש השני.

האתר הוכרז כגן לאומי ונפתח למבקרים בשנת 2018, והוא מנוהל על ידי רשות הטבע והגנים.

## החפירות באתר
באתר נערכו חפירות ארכאולוגיות על ידי הארכאולוג האמריקאי  בשנים 1964–1966, חפירות שלא חודשו עקב מלחמת ששת הימים. המונד חשף חומת גויל (של אבנים לא מסותתות, במצבן הטבעי) מתקופת הברונזה התיכונה. האמונד לא פרסם את ממצאיו, ולאחר מותו עבר מכלול הממצאים כולו לידי תלמידו, , שביסס עליהם את עבודת הדוקטורט שלו. במהלך השנים, התכסו שטחי החפירה של המונד.

בחודש שבט ה'תשע"ד חודשו באתר החפירות הארכאולוגיות לקראת הכשרת המקום לגן ארכאולוגי־תיירותי. את החפירות באתר מבצעת משלחת משותפת של רשות העתיקות ואוניברסיטת אריאל. בראש המשלחת עומדים עמנואל אייזנברג מטעם רשות העתיקות, ודוד בן שלמה מטעם אוניברסיטת אריאל. בחפירות נחשפה חומה גבוהה מתקופת הברונזה התיכונה ועיר מבוצרת ומתוכננת היטב מתקופת בית שני, עם מערכת ניקוז עירונית ורובע תעשייתי לייצור כלי חרס, יין ושמן זית. על פי המקוואות שנתגלו בחפירה הייתה העיר בעלת אוכלוסייה יהודית.

## לקריאה נוספת
* עמנואל איזנברג, "ביצורי חברון בתקופת הברונזה", **ארץ ישראל – ספר אמנון בן תור**, כרך ל, הוצאת החברה לחקירת ארץ-ישראל ועתיקותיה, 2011, עמ' 14–32
* יובל פלג, קבר מתקופת הברזונה המאוחדת בתל חברון, כנס מחקי חברון ויהודה – דברי הכנס השלישי, מדרשת חברון תשע"ד 2014, עמ' 11–18

## קישורים חיצוניים

* 
* 
* 
* 

## הערות שוליים

קטגוריה:יהודה: גנים לאומיים
קטגוריה:היישוב היהודי בחברון
ביוקלסט

[ממוזער|250x250 פיקסלים|שרידי [חבצלות ים באבן גיר]]
**ביוקלסטים** (באנגלית: **Bioclasts**) הם שברי מאובנים של שלדי יצורים חיים (כמו קונכיות, אלמוגים, צדפות ועוד) שנשמרו בתוך סלעי משקע, במיוחד באבני גיר. המונח משמש בתחומי הגאולוגיה, הארכאולוגיה והפלאונטולוגיה.

ביוקלסטים נוצרים כאשר שלדים של יצורים ימיים, בעיקר בעלי חיים בעלי קונכייה או שלד גירני, מתפוררים ונצברים כחלק מהמשקע. עם הזמן, בתהליכי דחיסה והתגבשות, הופכים שברים אלו לרכיב בלתי נפרד מן הסלע. לפעמים מקבלים הסלעים מרקמים וצבע ברורים מהביוקלסטים הדומיננטיים בהם.

הימצאותם של ביוקלסטים בסלעים מהווה עדות לפעילות ביולוגית בסביבה הקדומה שבה נוצרו הסלעים, ומשמשת ככלי חשוב גם במחקרי הסטרטיגרפיה (תיארוך גאולוגי). על פי סוגי הביוקלסטים, גודלם, ופיזורם בסלע, ניתן להסיק מידע על תנאי ההשקעה, עומק המים, עוצמת הגלים והזרמים, והרכב אוכלוסיית בעלי החיים בתקופה הגאולוגית הרלוונטית.

## הערות שוליים

קטגוריה:פטרולוגיה
קטגוריה:מאובנים
ביער ביער

**ביער ביער** הוא מחזה מאת חיים מרין.

## עלילה
שני חברים עבריינים החשודים ברצח ידיד משותף נקלעים לתא מעצר. ג'קי, המשמש אב רוחני לחברו הצעיר סוֹלי, רואה במסלול חייו הנוכחים את הדרך היחידה והבלעדית לתפוס את מקומו בעולם הסובב אותו. סולי הצעיר היה רוצה להיפרד מג'קי ולצאת לדרך עצמאית משלו. האם המפגש בין השנים מקרי? החשדות ההדדיים מפרנסים את להבת החששות של השניים. השהות בתא הופכת למסע מרתק, קומי גרוטסקי שעד מהרה משנה אופיו והופך למלכודת אלימה וחסרת מוצא.

המחזה הוצג לראשונה בפסטיבל עכו בשנת 1981 בבימויו של מיקי גורביץ' בהשתתפות משה איבגי ואורי גבריאל וזכה בפרס. שיר הפתיחה של המחזה הוא המנגינה של השיר "אני עומדת במעגל" שכתבה נורית קדמן, בפזמון מוזכר כמה פעמים המילים "ביער ביער". שנה לאחר מכן בשנת 1982 יצא הסרט "מתחת לאף" סרט דומה שגם אותו כתב חיים מרין וגם שם שיחקו השחקנים אורי גבריאל ומשה איבגי. בשנת 1994 יצא הסרט "מקס ומוריס", מעין סרט המשך ל"מתחת לאף" גם את הסרט הזה כתב חיים מרין וגם שם שיחקו השחקנים אורי גבריאל ומשה איבגי.

בשנת 2001, 20 שנה לאחר ההצגה הראשונה, הועלתה שוב בעיבוד חדש בבימויה של מלכה מרין, אשתו של מחבר המחזה חיים מרין, בהשתתפות ניר שעיבי ואייל רוזלס.

## דמויות
* אורי גבריאל – ג'קי
* משה איבגי – סוֹלי

## ראו גם
* מתחת לאף – סרט דומה
* מקס ומוריס – סרט דומה

## קישורים חיצוניים
* 
* 
* ביער ביער, באתר "תיאטרון תמונע"
* 
* 

## הערות שוליים

קטגוריה:מחזות ישראליים
קטגוריה:מחזות משנות ה-1980
קטגוריה:יצירות משנת 1981
מחשבה משחקת: כיצד קלוד שאנון המציא את עידן המידע

**מחשבה משחקת: כיצד קלוד שאנון המציא את עידן המידע** (באנגלית: **A Mind at Play: How Claude Shannon Invented the Information Age**) הוא ספר ביוגרפיה על קלוד שאנון, מתמטיקאי, מהנדס חשמל וקריפטוגרף אמריקאי, הידוע כ"אבי תורת האינפורמציה". הביוגרפיה נכתבה על ידי ג'ימי סוני  ורוב גודמן, ופורסמה על ידי ההוצאה סיימון אנד שוסטר בשנת 2017. מחשבה משחקת היא הביוגרפיה השנייה שכתבו סוני וגודמן יחדיו, לאחר ביוגרפיה קודמת על קאטו הצעיר בשם "האזרח האחרון של רומא".

## רקע
בראיון עם אגודת מהנדסי החשמל והאלקטרוניקה (IEEE), הסביר סוני שחלק מהסיבות לכתיבת "מחשבה משחקת" היה משיכתו לאישיותו של שאנון, ורצונו לקרוא ביוגרפיה עליו, אך "התברר שלא קיימת כזו".

## תקציר
שאנון נולד ב-1916 בעיר פטוסקי שבמישיגן וגדל בעיר גיילורד באותה מדינה. הוא נודע כמי שייסד את תאוריית עיצוב המעגלים הדיגיטליים בשנת 1937, כאשר – בהיותו סטודנט לתואר שני בן 21 ב-MIT – כתב את התזה שבה הראה כי יישומים חשמליים של אלגברה בוליאנית מסוגלים ליצור כל קשר לוגי-מספרי. בשנת 1948 פרסם שאנון את יצירתו המשפיעה ביותר, "תאוריה מתמטית של תקשורת" , שבמסגרתה נחשב למייסד תחום תורת האינפורמציה, וסלל את הדרך להיתכנותם של טלפונים סלולריים, פיתוח האינטרנט ויישומים טכנולוגיים רבים נוספים. "מחשבה משחקת" סוקר את האירועים המרכזיים הללו בחייו של שאנון, וכן את האינטראקציות שלו עם עמיתיו בתקופתו, בהם אלברט איינשטיין, אלן טיורינג, וניבר בוש, ג'ון פון נוימן, קורט גדל, ליאונרד קליינרוק, ארווין ג'ייקובס, לארי רוברטס , תומאס קיילת' , סטיב ג'ובס ואחרים.

מעבר לעיסוקו המקצועי, התעניין שאנון גם בלהטוטנות, רכיבה על חד-אופן, ושחמט. הוא אף המציא מכשירים רבים, ביניהם מחשב המבוסס על ספרות רומיות בשם "THROBAC", מכונות להטוטנות וחצוצרה יורקת-להבות. שאנון נחשב גם לממציא-שותף של המחשב הלביש הראשון, יחד עם אדוארד או. תורפ . המכשיר נועד לשפר את הסיכויים בעת משחק רולטה.

## ביקורת
מחשבה משחקת זכה לביקורות חיוביות בעיתונים וול סטריט ג'ורנל, פייננשל טיימס, נייצ'ר, פורצ'ן, קירקוס ריוויוז ואחרים. קטעים מתוך הביוגרפיה הופיעו במגזינים שונים, ביניהם The Daily Beast ו-Nautilus. מייסד Ruby on Rails, דייוויד היינמאייר הנסון , וה-CTO של אמזון, ורנר ווגלס , כתבו על הספר בטוויטר.

חלוץ האינטרנט וינט סרף כינה את הספר: "מתנה לאלו המשתוקקים לדעת עוד על חייו רבי ההשפעה – השובבים, העצמאיים והסקרניים – של שאנון".

האגודה הבריטית להיסטוריה של המתמטיקה העניקה לסוני ולגודמן את פרס נוימן לשנת 2017 על מחשבה משחקת. כמו כן, הספר זכה במדליית הכסף בקטגוריית הביוגרפיות של פרסי ספרי העסקים של Axiom. בלומברג ונייצ'ר ו-The Morning Sun קראו לו ספר השנה***.***

## הערות שוליים

קטגוריה:ביוגרפיות
קטגוריה:תורת האינפורמציה
גת'ין ג'ונס (כדורגלן)

**גת'ין וויין ג'ונס** (באנגלית:**Gethin Wynne Jones**; נולד ב-13 באוקטובר 1995) הוא כדורגלן אוסטרלי המשחק בעמדת המגן הימני במילטון קינס דונס.

## קריירת מועדונים
ג'ונס נולד בפרת', אוסטרליה. בגיל 11 התחיל לשחק כדורגל ברקסהאם כקשר ושנה לאחר מכן הצטרף לאקדמיה לכדורגל של אברטון האנגלית במדיה עבר לתפקיד מגן הימני. בגיל 17 זכה בתואר שער העונה ואף זכה עם המועדון בפרמייר ליג גיל 18. ב-11 בדצמבר 2014 ערך את הופעת הבכורה שלו בקבוצה הבוגרת במשחק במסגרת שלבת הבתים של הליגה האירופית נגד קרסנודאר בו הפסידה אברטון 1-0. בסיום העונה חתם לשנתיים בקבוצה הבוגרת.

ב-25 במרץ 2015 הושאל לפלימות' ארגייל עד לסיום העונה. הוא ערך את הופעת הבכורה שלו תשעה ימים לאחר מכן, בתיקו 1-1 נגד ברייטון אנד הוב אלביון. ב-18 בינואר 2017 חתם בבארנסלי. 3 ימים לאחר מכן ערך את הופעת הבכורה שלו בקבוצה בניצחון 2-3 נגד לידס יונייטד.

ב-5 בינואר 2018 חתם בפליטווד טאון מהפוטבול ליג הראשונה. 8 ימים לאחר מכן, ערך את הופעת הבכורה שלו בקבוצה בניצחון 1-2 נגד סאותאנד יונייטד.

ב-13 בספטמבר 2019 חתם בקרלייל יונייטד מהפוטבול ליג השנייה לחצי עונה. ב-10 בינואר 2020 חתם עד לסיום העונה.

ב-4 באוגוסט 2020 ג'ונס חתם לשנה בבולטון וונדררס עם אופציה לעונה נוספת. ב-5 בספטמבר ערך את הופעת הבכורה שלו בקבוצה בהפסד 2-1 לברדפור במסגרת גביע הפוטבול ליג. ב-5 בדצמבר 2020 הבקיע את שער הבכורה שלו בקבוצה בהפסד 6-3 לפורט וייל. ב-8 במאי 2021, בולטון מימשה את האופציה על השחקן. כשבועיים וחצי לאחר מכן חתם לשנתיים וב-5 בנובמבר של אותה שנה חתם על חוזה לשנתיים וחצי. ב-2 באפריל הבקיע שער בגמר גביע הפוטבול ליג בו ניצחה בולטון 0-4 את פלימות' ארגייל, אותו הקדיש לאמו שנפטרה שנה לפני כן. ב-28 ביוני 2023 חתם על חוזה חדש לשנתיים במועדון.

## קריירה בינלאומית
ג'ונס היה זכאי לייצג את אוסטרליה מולדתו ואת ויילס בה גדל. בשנת  שיחק במדי נבחרת הנערים של ויילס ואף שימש כקפטן הנבחרת. בהמשך שיחק גם בשאר הנבחרות הצעירות של ויילס ושימש כקפטן הנבחרת הצעירה.

בנובמבר  קיבל זימון לנבחרת הצעירה של אוסטרליה, אך סירב כיוון שרצה להמשיך לייצג את ויילס.

בדצמבר  זומן לסגל נבחרת אוסטרליה הבוגרת לקראת גביע אסיה בכדורגל 2023. ב-6 בינואר 2024 ערך את הופעת הבכורה שלו בנבחרת במשחק הכנה בו ניצחה אוסטרליה 0-2 את .

## קישורים חיצוניים

קטגוריה:כדורגלנים אוסטרלים
קטגוריה:מגני כדורגל אוסטרלים
קטגוריה:בלמי כדורגל אוסטרלים
קטגוריה:פרת': כדורגלנים
קטגוריה:כדורגלני אברטון
קטגוריה:כדורגלני פלימות' ארגייל
קטגוריה:כדורגלני בארנסלי
קטגוריה:כדורגלני פליטווד טאון
קטגוריה:כדורגלני בולטון וונדררס
קטגוריה:כדורגלני מילטון קינס דונס
קטגוריה:כדורגלני נבחרת אוסטרליה
קטגוריה:כדורגלני גביע אסיה 2023
קטגוריה:אוסטרלים שנולדו ב-1995
ניפגש בספארי

**ניפגש בספארי** הוא סרט מתיחות שעלה לאקרנים בשנת 1989.

## תקציר
קומדיית מתיחות שצולמה בזימבבואה ובדרום אפריקה. יהודה בארקן עובר לדרום אפריקה להטריף את תושביה עם סדרת מתיחות מצחיקה עד דמעות. 25 מתיחות פרועות וקטעים של צחוק בלתי נשלט. צעירה מעורטלת פורצת למסלול מרוצים ומסעירה את הצופים ההמומים. גמלאיות המתכנסות במועדון להאזין להרצאה על סוגי דיאטות והן מופתעות לגלות שהמרצים שעולים לבמה הם לא מה שציפו לראות. לבמה עולים סקסולוג וזוג צעירים שמדגימים אל מול עיניהן הפרועות של הקשישות את המלצות הסקסולוג לחיי מין בריאים. שיא הסרט מתרחש בפתח חדר יולדות. אב ניסער ממתין לתוצאות לידת אשתו, כשגור שימפנזה וברכת מזל טוב מוגשים לו בחיוך רחב.

## שחקנים
* יהודה בארקן – בתפקיד עצמו
* פול ל. סמית' – בתפקיד עצמו
* אלן דה וולף – בתפקיד עצמו
* נדיה בילצ'יק – בתפקיד עצמה
* קאת׳י-ג'ו רוס – בתפקיד עצמה
* אלכסנדרה קלוטוויק – בתפקיד עצמה
* ברוס פורדיס – אישה זקנה
* טד לה פלט – קריין (קול)
* דויד קראת'ורן – פסנתרן
* סו קלי-כריסטי – בתפקיד עצמה
* מל מילר – בתפקיד עצמו
* סיי סאקס – בתפקיד עצמו
* אשלי וולדורף – נהג קרון ההלוויה

## קישורים חיצוניים

## הערות שוליים

קטגוריה:סרטי 1989
קטגוריה:סרטי יהודה בארקן
קטגוריה:סרטים ישראליים משנת 1989
סימוני

קטגוריה:שמות פרטיים
קטגוריה:שמות משפחה
קטגוריה:שמות משפחה המבוססים על השם שמעון
מהפכת יוני 1907

[ממוזער|שמאל|[ניקולאי השני, קיסר רוסיה נואם בכינוס הראשון של הדומה, 1906]]
**מהפכת יוני 1907** (ברוסית: **Третьеиюньский переворот**; מהפכת 3 ביוני) הוא השם הנפוץ לפירוקה של הדומה הממלכתית השנייה של האימפריה הרוסית, מעצרם של חלק מחבריה ושינוי מהותי בחוק הבחירות הרוסי על ידי הצאר ניקולאי השני ב-3 ביוני 1907 (על פי הלוח היוליאני שהיה בשימוש ברוסיה באותה עת; 17 ביוני על פי הלוח הגרגוריאני הנוכחי). מעשה זה נחשב בעיני היסטוריונים רבים כאקט שחתם את מהפכת 1905 והיה נושא לוויכוח אינטנסיבי לאחר מכן באשר לחוקיותו. 

המהפכה גם יצרה שינוי מהותי בהרכב הדומה העתידי באימפריה הרוסית: בעוד שחוקים קודמים העניקו לאיכרים ולבני המעמד הנמוך האחרים חלק גדול יותר של האלקטורים לדומה, החוק החדש העביר זאת למעמדות בעלי הנכסים, במאמץ להימנע מבחירה של המספר הגדול של צירים ליברלים ומהפכנים ששלטו בדומה הראשונה והשנייה. למרות שהמהפכה הצליחה במידה רבה במטרה זו, היא לא הצליחה בסופו של דבר לשמר את המערכת האימפריאלית, שחדלה להתקיים במהלך המהפכה הרוסית של 1917.

## הערות שוליים

קטגוריה:1907 ברוסיה
דקרית

**דִּקְרִית** (שם מדעי: *Erythromma*) היא סוג של שפריריות במשפחת רומחיתיים. במרכז אירופה, שלושה מינים של הסוג מיוצגים עם אזורי תפוצה שונים.

## תיאור
מיני הסוג דקים מאוד ומגיעים לאורך מרבי של 36 מילימטרים. לזכרים משני מינים יש עיניים מורכבות אדומות, דבר המתבטא בשמם העממי בעברית ובשפות נוספות. לעומת זאת, לזכרים של דקרית תכלת (*Erythromma lindenii*), יש עיניים כחולות. הכתמים על הראש מצומצמים או מפוספסים. על החלק העליון של פרק הבטן השני יש סימון שחור מוארך. התוספתנים העליונים של הזכרים ארוכים משמעותית מהתחתונים. בניגוד לזכרים הכחולים-שחורים, הנקבות לרוב בצבע ירקרק וצבען פחות כחול. בניגוד לנקבות רבות אחרות, אין להן צינור הטלה בולט.

## טקסונומיה
המינים הבאים שייכים לסוג:

דקרית תכלת (*Erythromma lindenii*) צורפה לסוג זה רק לאחר מחקרים ביולוגיים מולקולריים עדכניים. לכן בספרות ישנה יותר המין סווג בסוגים אחרים וכונה *Cercion lindenii* או *Coenagrion lindenii*.

## גלריה

קובץ:ErythrommaViridulum+Najas.jpg|השוואה בין זכרי דקרית אדומת-עין (*Erythromma viridulum*, למעלה) ו-*Erythromma najas* (למטה). אחד מסימני הזיהוי החשובים הוא כמות הצבע הכחול בפרקי הבטן
קובץ:Erythromma lindenii al sole.jpg|דקרית תכלת זכר
קובץ:Erythromma najas 1(loz).jpg|נקבה לא בוגרת של *Erythromma najas*. הנקבות של מין זה מוסוות היטב בצמחייה בשל צבען הכהה
קובץ:Erythromma lindenii 9.jpg|מבט על של דקרית תכלת זכר עם אקריות מים , טפיל נפוץ
קובץ:Portrait eines Granatauges (Erythromma viridulum).jpg|ראש של דקרית אדומת-עין
קובץ:Red eyes (8068633757).jpg|תקריב ראש של דקרית אדומת-עין המציג את העיניים המורכבות שלה (הגדולות בצדדים) והעיניים הפשוטות (השלישייה במרכז למעלה)
קובץ:Erythromma viridulum at sunset (8068627760).jpg|תקריב של דקרית אדומת-עין זכר
קובץ:Erythromma najas (Coenagrionidae) (Large Redeye) - (larva - nimf), Buren (Gld.), the Netherlands.jpg|לרווה של *Erythromma najas*
קובץ:Pokaljungfern bei der Fortpflanzung Naturschutzgebiet Frankfurter Grüngürtel Niddaauen.jpg|מקבץ דקריות תכלת בהטלת ביצים


## קישורים חיצוניים

## הערות שוליים

קטגוריה:שפריריות
קטגוריה:בעלי חיים שתוארו ב-1840
יום אחד (סרט, 2011)

**יום אחד** (באנגלית: **One Day**) הוא סרט דרמה רומנטית אמריקאי-בריטי משנת 2011 בבימויה של לון שרפיג, המבוסס על תסריט מאת דייוויד ניקולס, אשר עיבד את ספרו באותו שם. הסרט עוקב אחר מערכת היחסים המתפתחת בין אמה מורלי (אן האת'וויי) ודיקסטר מייהיו (ג'ים סטרג'ס) לאורך 20 שנה, כאשר כל שנה מוצגת באותו תאריך - 15 ביולי. בסרט מככבים גם פטרישה קלרקסון, קן סטוט ורומולה גראי. הסרט הכניס 59.4 מיליון דולר אל מול תקציב הפקה של 15 מיליון דולר.

## תקציר עלילה
הסרט מתמקד באמה מורלי ודיקסטר מייהיו, שנפגשים לראשונה בליל סיום לימודיהם באוניברסיטת אדינבורו ב-15 ביולי 1988. הם מבלים יחד לילה אחד ומחליטים להישאר חברים. הסרט מציג את חייהם בכל שנה באותו תאריך, ומראה כיצד הם מתפתחים בנפרד וביחד, תוך שהם מתמודדים עם אהבות, אכזבות, הצלחות ואתגרים, כאשר הקשר המיוחד ביניהם נשמר לאורך השנים.

## צוות השחקנים הראשי
* **[[אן האת'וויי]]** - אמה מורלי, בוגרת אוניברסיטה שאפתנית.
* **[[ג'ים סטרג'ס]]** - דיקסטר מייהיו, בחור כריזמטי ממשפחה עשירה.
* **[[רומולה גראי]]** - סילבי, אשתו של דיקסטר.
* **[[רייף ספול]]** - איאן, קומיקאי ושחקן, בן זוגה של אמה.
* **[[פטרישה קלארקסון|פטרישה קלרקסון]]** - אליסון מייהיו, אמו של דיקסטר.
* **[[קן סטוט]]** - סטיבן מייהיו, אביו של דיקסטר.

## הפקה
השחקנית אן האת'וויי סיפרה כי קיבלה את התסריט בחשאי, מאחר שהסרט מתרחש בבריטניה והבמאית שרפיג לא חיפשה שחקניות אמריקאיות לתפקיד. האת'וויי טסה ללונדון לפגישה עם שרפיג כדי להסביר מדוע היא צריכה לקבל את התפקיד. האת'וויי אמרה מאוחר יותר שזו הייתה "הפגישה הגרועה ביותר בחיי... פשוט לא הצלחתי להתבטא", אך ביציאה מהפגישה היא כתבה לשרפיג רשימת שירים שתקשיב להם, ואמרה: "ברור שלא הצלחתי להעביר לך היום את מה שהייתי צריכה. אבל אני חושבת שהשירים האלה יכולים לעשות זאת בשבילי." שרפיג אכן האזינה להם, מה שהוביל לכך שהאת'וויי קיבלה את התפקיד.

הצילומים הראשיים החלו ביולי 2010. הצילומים התקיימו בלוקיישנים בסקוטלנד, אנגליה וצרפת. הצילומים התקיימו באדינבורו, העיר שבה דקסטר ואמה נפגשים לראשונה, באוגוסט 2010. נעשה שימוש במספר אתרים מוכרים, כולל מושב ארתור. לאחר מכן עברה ההפקה ללונדון. בריכת פרלמנט היל בצפון לונדון שימשה לסצנות שבהן אמה, בגילאים שונים, שוחה. הצילומים התקיימו גם בתוך בית ברחוב גרנוויל בסטראוד גרין לסצנות שבהן משתתפים ג'ים סטרג'ס ורומולה גאראי. סצנות בחנות ובבית הקפה צולמו בחנות ובית הקפה של לילה בארנולד סירקוס, קרוב לבריק ליין במזרח לונדון. צילומי תחנת הרכבת בבריטניה התקיימו בתחנת רידגמונט על קו מרסטון וייל מבדפורד לבלצ'לי. הצילומים בצרפת התקיימו בדינאן ובדינאר, ליד סן-מלו, בברטאן. מועדון חוף ים הוסב לקפה פאראדי, שעוצב בהשראת נושאים יווניים.

## ביקורות
הסרט "יום אחד" קיבל ביקורות מעורבות. באתר Rotten Tomatoes הוא זכה לציון של 36% המבוסס על 145 ביקורות, עם הקונצנזוס: "למרות כמה תפניות נרטיביות רעננות, 'יום אחד' חסר את הרגש, העומק או התובנה של חומר המקור הנמכר ביותר שלו." באתר Metacritic הסרט קיבל ציון ממוצע של 48 מתוך 100, המבוסס על 41 ביקורות, המעיד על "ביקורות מעורבות או ממוצעות". מבקרים ציינו את המשחק של אן האת'וויי וג'ים סטרג'ס, אך חלקם ביקרו את חוסר הכימיה ביניהם ואת הקצב האיטי של הסרט.

## קישורים חיצוניים
* 

## הערות שוליים

קטגוריה:סרטי אולפני יוניברסל
קטגוריה:סרטים שצולמו באנגליה
קטגוריה:סרטים שעלילתם מתרחשת בצרפת
קטגוריה:פריז בקולנוע
קטגוריה:לונדון בקולנוע
קטגוריה:סרטים המבוססים על רומנים בריטיים
קטגוריה:סרטי 2011
קטגוריה:סרטי דרמה רומנטית אמריקאיים
נטע קורין

**נטע קורין** (נולדה ב-1974) היא אשת עסקים, יזמית חברתית ופובליציסטית ישראלית. במעורבותה במשרד הביטחון ובמשרד ראש הממשלה יזמה והקימה מספר מיזמים ב וברצועת עזה ביניהם תחנת כוח, טיפול בשפכים ועוד. קורין הקימה מספר חברות בתחום הבלוקצ'יין, אותן היא מנהלת, וכן ניהלה מספר רב של מיזמים פילנתרופיים.

## ביוגרפיה
קורין נולדה בישראל ב-1974. ב-1979, כשהייתה בת חמש, עזבו הוריה את ישראל והיגרו לארצות הברית, בתחילה למישיגן ומאוחר יותר לקונטיקט, שם גדלה.

קורין סיימה תואר ראשון בכלכלה ותואר שני בכלכלה בינלאומית מאוניברסיטת ג'ונס הופקינס ותואר שני מ־SAIS Europe  בית ספר ללימודים בינלאומיים בבולוניה, איטליה..

### קריירה
קורין החלה את הקריירה ב-1994 כבנקאית השקעות בוול סטריט בליהמן ברדרס ובהמשך עבדה עבור נועם גוטסמן. ב-2002 הקימה קרן גידור משל עצמה ובכך הייתה האישה הצעירה ביותר באותה תקופה שהקימה קרן גידור עצמאית. לאחר 15 שנה של קריירה פיננסית בבנקי השקעות ובקרנות גידור בלונדון ובניו יורק היא פרשה ב-2009 ועלתה לישראל.

ב-2011 פתחה בית קפה בתל אביב אשר כל הכנסותיו מיועדות לארגון "אימפקט" אשר מממן לימודים אקדמיים עבור יוצאי יחידות קרביות מעוטי יכולת.

הייתה חברת ועד בארגון "ידידי צה"ל בארצות הברית".

בשנים 2009–2015 שימשה יו"ר ארגון אימפקט, עמותה ללא מטרות רווח.

משנת 2010 הייתה חברה בוועד המנהל של ארגון "השומר החדש".

בשנים 2015–2016 הייתה חברה בוועד המנהל של "המכון הישראלי לחדשנות דיפלומטית".

ב-2016 מונתה לעוזרת השר מייקל אורן במשרד ראש הממשלה ולאחר מכן הייתה יועצת בפרויקטים מיוחדים במשרד הביטחון למתאם פעולות הממשלה בשטחים האלוף יואב (פולי) מרדכי. יחד עם אורן ומרדכי יזמו פרויקט הקמת תחנת כוח בעזה על מנת לייצר חשמל בעזה בצורה עצמאית.

ב-2017 ייסדה את חברת הבלוקצ'יין הישראלית אורבס עם מספר שותפים. החברה מציעה מערכות בלוקצ'יין לגופים ממשלתיים ולארגונים ציבוריים. קורין הציעה לשלב טכנולוגיית בלוקצ'יין ומטבע דיגיטלי (CBDC) לצורך שיפור חלוקת הסיוע ההומניטרי בעזה, תוך הבטחת שקיפות ובקרה מחמירה על תנועת הכספים. בין שאר פעולותיה תרמה אורבס לתנועת "הביטחוניסטים" מאות אלפי שקלים.

ב-2018 הקימה את חברת Hexa Foundation, ארגון ללא מטרות רווח המתמקד בשימוש בבלוקצ'יין ליצירת השפעה חברתית.

ב-2019 השתתפה בוועידה לפתרון בעיית הסכסוך הישראלי-פלסטיני שיזם נשיא ארצות הברית דונלד טראמפ בראשות ג'ארד קושניר בבחריין. בוועידה עלה רעיון להסדרת הסכסוך בשיתוף עם חברת אורבס בבעלותה של קורין. הפתרון שיזמה כלל שימוש בבלוקצ'יין דרך השקעות שונות במקום בהעברת כספים בצורה ישירה שהייתה נהוגה עד אז, דבר שיאפשר השקעות בראשות הפלסטינית תוך מעקב אחר הכספים והשימוש בהם.

### חיים אישיים
נשואה לנדב שמש, שהיה יועץ לשר האוצר משה כחלון. לזוג שתי ילדות.

## קישורים חיצוניים
* 
* נטע קורין באתר Cointelegraph
* נטע קורין באתר Entrepreneur

## הערות שוליים

קטגוריה:נשות עסקים ישראליות
קטגוריה:יזמות חברתיות ישראליות
קטגוריה:פובליציסטיות ישראליות
קטגוריה:בוגרות אוניברסיטת ג'ונס הופקינס
קטגוריה:בוגרי אוניברסיטת ג'ונס הופקינס
קטגוריה:ישראליות שנולדו ב-1974
קטגוריה:ישראלים שנולדו ב-1974
נאסר א-שאער

**נאסר א-דין מוחמד אחמד א-שאער** (בערבית: **ناصر الدين محمد أحمد الشاعر**; נולד ב-9 בדצמבר 1961) הוא מומחה לאסלאם שכיהן כסגן ראש הממשלה ושר החינוך בממשלת הרשות הפלסטינית, וכדיקן הפקולטה לשריעה באוניברסיטת א-נג'אח, פרופסור משנה במחלקה למשפטים וחקיקה המתמחה בפסיקה השוואתית.

## ביוגרפיה
נאסר נולד ב-1961 בסבסטיה. בשנת 1980 סיים לימודי תיכון בבית הספר המקומי. ב-1985 השלים לימודי תואר ראשון במחלקה ללימודי אסלאם של אוניברסיטת א-נג'אח בהצטיינות וקיבל מלגה לתואר שני, כשבמהלך הלימודים, ב-1981, הוא נבחר לתפקיד נשיא מועצת אגודת הסטודנטים. ב-1989 השלים תואר שני במשפטים וחקיקה ותזה לתואר שני בעקרונות המשפט. לאחר סיום לימודיו מונה לעבוד כמרצה במחלקה. בין השנים 1985–1989 עסק בהוראה בבתי ספר תיכוניים ציבוריים ופרטיים במגזר החינוך, ולאחר מכן עד שנת 1990 היה חבר סגל במחלקה ללימודי האסלאם באוניברסיטת א-נג'אח. לאורך שנות ה-80 פעל א-שאער במסגרת ארגון האחים המוסלמים, ותוך זמן קצר הפך לאחד מבכירי הגוש האסלאמי, ארגון הסטודנטים של החמאס. במסגרת זו, נטען כי היה מעורב באלימות בתוככי האוניברסיטה, כולל תקיפה פיזית ואלימה של אנשי צוות שנמנו על תנועת הפת"ח.

ב-1990 עזב ללימודי דוקטורט במחלקה ללימודי המזרח התיכון באוניברסיטת מנצ'סטר שבבריטניה. עבודת הגמר שלו השוותה בין האסלאם והיהדות, וכללה התמקדות מיוחדת במעמד האישה בשתי הדתות. הוא השלים את התואר ב-1996 וב-1998 סיים לימודי פוסט-דוקטורט בתוכנית על דת ודמוקרטיה, עם תואר מהמכון הבינלאומי ללימודים אמריקאים באוניברסיטת ניו יורק.

משנת 1996 כיהן כחבר סגל, פרופסור משנה במחלקה למשפטים וחקיקה בפקולטה לשריעה באוניברסיטת א-נג'אח, ומרצה במשרה חלקית באוניברסיטה הפתוחה אל-קודס. ב-2001 מונה לתפקיד דיקן הפקולטה לשריעה באוניברסיטת א-נג'אח. בנוסף, בין השנים 1997-2001 נבחר כחבר הוועד המנהל של איגוד עובדי האוניברסיטה למשך שלוש קדנציות, ובין השנים 1998-2001 כיהן כחבר בוועדה הראשית לתכנון ופיתוח באוניברסיטה במשך שתי קדנציות. בין השנים 2000–2005 נבחר לכהן כנשיא האגודה השיתופית לצרכנות לעובדי האוניברסיטה.

במרץ 2006 מונה לתפקיד סגן ראש הממשלה ושר החינוך בממשלת הנייה הראשונה, ובמהלך תקופה זו נעצר על ידי ישראל לחודשיים. הוא נעצר שוב עוד 4 פעמים לסירוגין עד 2009 כחלק מהניסיון להפעיל לחץ על חמאס לשחרר את גלעד שליט. בתקופת כהונתו ניסה להפעיל צנזורה אסלאמית על הספריות בשטחים הפלסטיניים, אך עקב מחאה ציבורית חזר בו. ב-2014 היה מועמד מטעם חמאס אחרי הסכם הפיוס לעמוד בראשות הממשלה הפלסטינית, אך לבסוף לא מונה לתפקיד. בשנת 2020 ייצג את חמאס במאבק המשותף של הארגונים הפלסטינים נגד תוכנית המאה של דונלד טראמפ.

נאסר היה יעד לניסיון התנקשות ב-22 ביולי 2022, כאשר חמושים פתחו לעברו באש מתוך רכב שחנה מול רכבו, ופצעו אותו עם כשישה כדורים ברגליו. על אף שברשות הפלסטינית גינו את הניסיון, בחמאס האשימו אותם בחיפוי על המתנקשים ובהיעדר ניסיון רציני ללכוד ולהעניש אותם. במהלך מלחמת חרבות ברזל נעצר שוב ב-30 באוקטובר 2023 ושוחרר אחרי כחצי שנה, באפריל 2024.

הוא נשוי להודה עבד אל-כרים מחמוד, ויש לו שני בנים וארבע בנות. הוא היה שותף לכתיבתם של כמה ספרים, בעיקר בנושא הסכסוך הישראלי-פלסטיני.

## הערות שוליים

קטגוריה:פעילי חמאס
קטגוריה:בוגרי אוניברסיטת א-נג'אח
קטגוריה:בוגרי אוניברסיטת מנצ'סטר
קטגוריה:בוגרי אוניברסיטת ניו יורק
קטגוריה:סגל אוניברסיטת א-נג'אח
קטגוריה:שרי ממשלת הרשות הפלסטינית
קטגוריה:פוליטיקאים פלסטינים
קטגוריה:פלסטינים שנולדו ב-1961
קיו.אמ. טקנולוג'יז

**קיו.אמ. טקנולוג'יז בע"מ**, המוכרת במותג **Quantum Machines**, היא חברת הזנק ישראלית בתחום המחשוב הקוונטי.

## היסטוריה
החברה הוקמה במאי 2018 על ידי איתמר סיון (מנכ"ל), יונתן כהן (CTO), וניסים אופק (מהנדס ראשי), שלושתם בעלי תואר דוקטור לפיזיקה בהנחייתו של פרופ' מוטי הייבלום במכון ויצמן למדע. החברה מעסיקה (נכון למרץ 2025) 170 עובדים, כמחציתם בישראל והשאר בדנמרק, בגרמניה, ביפן, בארצות הברית ובמדינות נוספות.

החברה מפתחת מערכות חומרה ותוכנה לשליטה והפעלה למחשב קוונטי. בין השאר שיתפה פעולה עם חברת אנבידיה בפיתוח המעבד NVIDIA DGX Quantum, המשלב את Nvidia DGX עם מערכת הבקרה OPX1000 של קוונטום משינס.

ביוני 2020 הכריזה החברה על שפת התכנות QUA שפיתחה, שנועדה לתכנות במחשבים קוונטיים.

ב־2022 רכשה החברה את חברת קיודביל (QDevil) הדנית, המפתחת רכיבים אלקטרוניים למחשבים קוונטיים. 

ביולי 2022 בחרה רשות החדשנות את קוונטום משינס להקמת המרכז הישראלי למחשוב קוונטי, שנפתח ביוני 2024 באוניברסיטת תל אביב.

### גיוס הון
* בנובמבר 2018 השלימה החברה גיום הון ראשוני בסך 5.5 מיליון דולר מהקרנות Battery Ventures ו-TLV Partners.

* במרץ 2020 גייסה החברה 17.5 מיליון דולר, בהובלת אביגדור וילנץ.

* בספטמבר 2021 גייסה החברה 50 מיליון דולר.

* במרץ 2025 גייסה החברה 170 מיליון דולר, לפי שווי של 650 מיליון דולר.

## קישורים חיצוניים
* 

## הערות שוליים

קטגוריה:תל אביב-יפו: חברות
קטגוריה:חברות תוכנה ישראליות
קטגוריה:ישראל: חברות שהוקמו ב-2018
מכללת ויליאם ומרי

**מכללת ויליאם ומרי** (באנגלית: **College of William & Mary**) היא אוניברסיטה ציבורית בויליאמסבורג שבמדינת וירג'יניה בארצות הברית. האוניברסיטה הוקמה ב-1693 על ידי צ'רטר מלכותי של ויליאם השלישי, מלך אנגליה ומרי השנייה, מלכת אנגליה ונקראת על שמם. היא מוסד ההשכלה הגבוהה השני שהוקם באמריקה אחרי אוניברסיטת הרווארד. נכון ל-2025 לומדים באוניברסיטה כ-8,600 סטודנטים.

## היסטוריה
מכללת ויליאם ומרי הוקמה ב-1693 במטרה לספק השכלה גבוהה בתחומי הדת, הפילוסופיה והמדעים. היא מילאה תפקיד משמעותי בהיסטוריה האמריקאית, במיוחד בתקופת השלטון הבריטי ובמהלך המהפכה האמריקאית. המוסד היה מרכז אינטלקטואלי חשוב, ורבים מבוגריו היו מעורבים בעיצוב ארצות הברית כמדינה עצמאית.

בתקופת מלחמת האזרחים האמריקנית סבלה מקשיים ונסגרה לזמן מה, כאשר מבניה שימשו את צבא הקונפדרציה. ב-1906 הפכה המכללה לאוניברסיטה ציבורית.

## מבנה וארגון
הקמפוס הראשי של המוסד משתרע על פני כ-1,200 דונם בוויליאמסבורג, וירג'יניה. הוא כולל מבנים היסטוריים כמו בניין רן (Wren Building), שנבנה ב-1700 והוא המבנה האקדמי הוותיק ביותר בארצות הברית שעדיין בשימוש. הקמפוס משלב ארכיטקטורה קולוניאלית עם מתקנים מודרניים, והוא ממוקם בסמוך למרכז ההיסטורי של ויליאמסבורג, המוכר כאתר מורשת.

המכללה מציעה מגוון תוכניות לימוד לתואר ראשון, שני ודוקטורט. היא מפורסמת במיוחד בתחומי מדעי החברה, מדעי הרוח, משפטים ומנהל עסקים. בית הספר למשפטים של המכללה, בית הספר למשפטים מרשל-וויית', הוא אחד מבתי הספר למשפטים הוותיקים בארצות הברית, שנוסד ב-1779.

## בוגרים מפורסמים
*תומאס ג'פרסון – הנשיא השלישי של ארצות הברית ומחבר הכרזת העצמאות של ארצות הברית.
*ג'יימס מונרו – הנשיא החמישי של ארצות הברית.
*ג'ון טיילר – הנשיא העשירי של ארצות הברית.
*ג'ון מרשל – מזכיר המדינה ונשיא בית המשפט העליון הרביעי של ארצות הברית.
*הנרי קליי – יו"ר בית הנבחרים של ארצות הברית ומזכיר המדינה
*וינפילד סקוט - הגנרל המפקד של צבא ארצות הברית

## קישורים חיצוניים

* 

*
ויליאם ומרי
ויליאם ומרי
קטגוריה:ויליאמסבורג (וירג'יניה)
דרדוויל: שלטון השטן

**דרדוויל: שלטון השטן** (באנגלית: **Devil's Reign**) היא מיני-סדרה של מארוול קומיקס שפורסמה בין דצמבר 2021 ליוני 2022, בכתיבתו של צ'יפ זדארסקי ובאיורו של מרקו צ'קטו. הסיפור מתמקד בוילסון פיסק, הידוע כקינגפין, שמנצל את מעמדו כראש עיריית ניו יורק כדי להוציא מחוץ לחוק את פעילותם של גיבורי העל, ובראשם דרדוויל ואלקטרה נאצ'יוס. האירוע, המורכב משש חוברות עיקריות ומספר חוברות קשורות, מהווה המשך ישיר לעלילת הכרך השישי של סדרת דרדוויל, ומשלב דמויות נוספות מיקום מארוול כמו ספיידרמן, לוק קייג' וג'סיקה ג'ונס. הסדרה זכתה לשבחים על הכתיבה והאיורים, ונחשבת נחשב לאחד מהסיפורים המשמעותיים בעשור האחרון של דרדוויל.

## רקע
דרדוויל: שלטון השטן נבנה על בסיס העלילה של הכרך השישי של סדרת דרדוויל, שפורסם בין 2019 ל-2021 ונכתב אף הוא על ידי צ'יפ זדארסקי. בכרך זה, מאט מרדוק, דרדוויל המקורי, נכלא לאחר שהודה בהריגה בשוגג, מה שהוביל את אלקטרה נאצ'יוס לקחת על עצמה את זהות דרדוויל כדי להגן על הלס קיצ'ן. במקביל, וילסון פיסק, אויבו הוותיק של מרדוק, נבחר לראש עיריית ניו יורק, תפקיד שמעניק לו כוח חסר תקדים להשפיע על העיר ועל חייהם של גיבוריה. עלייתו של פיסק לשלטון והחלטתו להילחם בפורעי חוק מסכות מהווים את הקרקע לעימות המרכזי של "שלטון השטן". הסיפור מושפע מקשתות קודמות של דרדוויל, ובראשן "דרדוויל: נולד מחדש" מאת פרנק מילר, שבה פיסק ניסה להרוס את חייו האישיים והמקצועיים של מרדוק. "שלטון השטן" בוחן את המתח בין כוח פוליטי לפעילות מחתרתית של גיבורים, תוך התמקדות בשאלות של מוסר, זהות ונאמנות.

## תקציר העלילה
וילסון פיסק, ראש עיריית ניו יורק, מוציא צו האוסר על פעילותם של גיבורי העל בעיר, במטרה לחסל את השפעתם של פורעי חוק כמו דרדוויל. הוא מגייס נבלים כגון בולזאיי, טיפואיד מרי ואחרים כחלק מכוח משימה מיוחד לאכיפת הצו, ומכוון את מאמציו נגד מאט מרדוק ואלקטרה נאצ'יוס, שממשיכה לפעול כדרדוויל. ככל שהעלילה מתפתחת, גיבורים נוספים, בהם ספיידרמן, לוק קייג' וג'סיקה ג'ונס, נקלעים לעימות עם כוחותיו של פיסק, בעוד מאט ואלקטרה מנסים לאחד את הגיבורים נגד תוכניתו של ראש העיר. שיא הסיפור מתרחש כאשר פיסק חושף תוכנית להשתמש במידע סודי שנאסף על גיבורי העיר כדי לשלוט בהם, מה שמוביל לעימות ישיר ודרמטי בהלס קיצ'ן. הסיפור מסתיים בנפילתו של פיסק ממעמדו כראש העיר, תוך השפעה משמעותית על עתידם של מרדוק, אלקטרה והקהילה הגיבורית של ניו יורק.
## ביקורות
הסדרה זכתה לשבחים רבים מצד מבקרים וקוראים כאחד. בין הביקורות הבולטות, ניתן למצוא את זו של אתר AIPT Comics, שהעניק לסדרה ציון של 9 מתוך 10 והדגיש את הרגעים הדרמטיים שבהם נחשף הצורך בגיבורים שפועלים מחוץ למסגרת החוק. כמו כן, באתר Comic Book Revolution נכתב כי הסדרה מציגה עלילה סוחפת, מורכבת ומהנה במיוחד, והביקורת ציינה ציפייה להמשך האירועים בסקרנות רבה. בנוסף לכך, Comic Book Herald הדגישו שבזמן שהעלילה המרכזית עשויה להזכיר סיפורים קודמים, הסדרה מצליחה לשמור על תחושת רעננות ולספק חוויית קריאה ייחודית. מעבר לכך, גם ברשת החברתית רדיט, בקהילת r/comicbooks, רבים מהמשתמשים חלקו התרשמות חיובית; אחד מהם כתב שזהו אחד מהאירועים האהובים עליו ביותר, מכיוון שהוא מתמקד בקונפליקט אנושי ומציאותי יותר, ולא בעוד סיפור אפוקליפטי או קוסמי.

## הערות שוליים

קטגוריה:מארוול קומיקס
זה ששומר עליי (שיר)

"**זה ששומר עליי**" הוא סינגל שהוקלט על ידי הזמרת הישראלית שרית חדד, ויצא לאור בשנת 2007 כסינגל השני מתוך אלבומה ה-15 הנושא את אותו השם. השיר נכתב, הולחן והופק על ידי צמד דו-סול – טל שגב ויעקב למאי.

השיר זכה להצלחה רבה במצעדי הפזמונים בישראל ואף נכנס למצעד השנתי של רשת ג'. בנוסף, השיר נבחר ל"שיר השנה" בטקס פרסי עמ"י לשנת 2007.

## רקע וכתיבה
השיר "זה ששומר עליי" הוא בלדה המשלבת אלמנטים של מוזיקה ים-תיכונית ופופ ישראלי. מילות השיר מבטאות תחושות של אהבה וביטחון, והלחן המלודי מדגיש את הקול הייחודי של חדד. השיר זכה להצלחה רבה והפך לאחד מהלהיטים הבולטים באלבום.

## קישורים חיצוניים

## הערות שוליים

קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי טל שגב
קטגוריה:שירים שנכתבו על ידי יעקב למאי
קטגוריה:שירים שהולחנו על ידי טל שגב
קטגוריה:שירים שהולחנו על ידי יעקב למאי
קטגוריה:שירים שהופקו על ידי טל שגב
קטגוריה:שירים שהופקו על ידי יעקב למאי
קטגוריה:שירים על כאב לב
חיצית

**חִצִּית** (שם מדעי: *Ischnura*) היא סוג של שפריריות במשפחת הרומחיתיים. החיציות נפוצות ברחבי העולם, כולל איים אוקיינים שונים. לזכרים יש מיזלוג בולט בקצה הבטן אשר העניק לחיציות את שמן העממי באנגלית, "Forktails" (ממוזלגי-זנב).

בישראל חמישה מיני חיצית.

## תיאור
החיציות הן שפריריות קטנות או קטנות מאוד. לעיניים המורכבות של בוגרות יש אזור עליון כהה וחלק תחתון בהיר ומנוגד לו. בית החזה לעיתים קרובות ירוק או כחול עם פסים רוחביים, והבטן אצל הזכרים שחורה עם קצה כחול בהיר ובולט. נקבות ממינים מסוימים הן פולימורפיות, חלקן כתומות ומתכהות עם הגיל, בעוד שאחרות דומות במראן לזכר.

## מינים בסוג
הסוג כולל את המינים הבאים:

## קישורים חיצוניים

## הערות שוליים

קטגוריה:שפריריות
קטגוריה:בעלי חיים שתוארו ב-1840
עיסא אל-ג'עברי

**עיסא ח'ירי עיסא אל-ג'עברי** (בערבית: **عيسى الجعبري**; נולד ב-11 בדצמבר 1966) הוא פוליטיקאי פלסטיני ומחבל הפעיל בארגון חמאס, שכיהן כשר בממשלת הנייה הראשונה.

## ביוגרפיה
עיסא נולד בחברון בשנת 1966, הוא סיים את לימודיו התיכוניים בבתי ספר בעיר וקיבל תעודת בגרות בשנת 1985. הוא למד תואר ראשון בהנדסה כימית באוניברסיטת ירדן וסיים את לימודיו בשנת 1990. לאחר סיום לימודיו עסק בתחום המסחר וניהל מפעל נעליים בבעלות משפחתו. הוא הצטרף לאוניברסיטה הפתוחה אל-קודס, שם השיג תואר ראשון בחינוך אסלאמי, ולאחר מכן השלים תואר שני בפסיקה אסלאמית ועקרונותיה באוניברסיטת אל-קודס. הוא היה פעיל חברתי ושימש כחבר מתנדב במספר מועצות צדקה.

אל-ג'עברי הצטרף לתנועה האסלאמית ב-1982, ועסק בגיוס תמיכה, ובהעלאת המודעות והפעילות החברתית שלה. הוא גם השתלב בעבודת השירות המוסדית של התנועה, ונבחר כחבר בוועד המנהל של אגודת הצעירים המוסלמים בשנת 1991. הוא גם נבחר כחבר בוועד המנהל של אגודת הצדקה האסלאמית בשנת 2000 ושימש כמזכירה.

במרץ 2006 החל לכהן כשר לענייני השלטון המקומי בממשלת הנייה הראשונה למשך שנה.

אל-ג'עברי נכלא על ידי ישראל 9 פעמים בשל פעילותו בארגון הטרור חמאס, הראשונה שבהן בשנת 1993, לפרקי זמן מצטברים שבמהלכם ישב כ-10 שנים בכלא. ב-26 במרץ 2021 עצרה אותו ישראל בביתו בעיר חברון. בפרוץ מלחמת חרבות ברזל הביע עיסא תמיכה פומבית ועידוד למשתתפים בטבח שבעה באוקטובר, הוא נעצר שוב, אך שוחרר ביולי 2024.

עיסא נשוי ואב לארבע בנות: בטול, שיימה, שאהד ומריאם. אל-ג'עברי נוהג לפרסם מאמרי דעה רבים והוא הוציא לאור מספר רב של ספרים.

## קישורים חיצוניים
* מאמרים וטורי דעה של עיסא אל-ג'עברי
* ספריו ועבודתו של אל-ג'עברי
* הבלוג של אל-ג'עברי

## הערות שוליים

קטגוריה:בוגרי אוניברסיטת ירדן
קטגוריה:בוגרי אוניברסיטת אל-קודס
קטגוריה:פעילי חמאס
קטגוריה:סופרים פלסטינים
קטגוריה:שרי ממשלת הרשות הפלסטינית
קטגוריה:פוליטיקאים פלסטינים
קטגוריה:פלסטינים שנולדו ב-1966